Temeljem članka 36. Statuta Općine Donji Andrijevci (''Službeni vjesnik Brodsko-posavske županije'', broj 10/9, 2/11, 3/13, 14/14, 7/18 i 4/19), općinski načelnik dana 30.6.2020. godine donosi

**PRAVILNIK**

**O POTPORI UČENJA I STUDIRANJA NADARENIH UČENIKA I STUDENATA, TE RADA UDRUGA OD POSEBNOG ZNAČAJA ZA OPĆE DOBRO NA PODRUČJU OPĆINE DONJI ANDRIJEVCI**

**I. OPĆE ODREDBE**

**Članak 1.**

Ovim Pravilnikom se uređuje pravo na potporu nadarenim učenicima i studentima, te udrugama od posebnog značaja za opće dobro na području općine Donji Andrijevci, kao i postupak njezina dodjeljivanja.

 Pravo na potporu sastoji se od određenog novčanog iznosa.

 **II. PRAVO NA DODJELU POTPORE**

**Članak 2.**

Pravo na dodjelu potpore imaju učenici koji prema propisima Republike Hrvatske kojima se uređuje osnovnoškolsko obrazovanje imaju status učenika i imaju manje od 16 godina.

 Pravo na dodjelu potpore imaju učenici koji prema propisima Republike Hrvatske kojima se uređuje srednjoškolsko obrazovanje imaju status učenika i imaju manje od 19 godina.

 Pravo na dodjelu potpore imaju studenti koji prema propisima Republike Hrvatske kojima se uređuje visokoškolsko obrazovanje imaju status redovnog studenta i imaju manje od 26 godina.

 Pravo na potporu imaju udruge registrirane na području općine Donji Andrijevci koje provode programe ili projekte od interesa za opće dobro.

**Članak 3.**

 **Prijavitelj iz stavka 1. prethodnog članka mora ispunjavati dodatne uvjete:**

 **-** da je državljanin Republike Hrvatske,

 - da ima prebivalište na području općine Donji Andrijevci najmanje 6 mjeseci prije raspisivanja natječaja za potpore,

 - da ima ukupan prosjek ocjena redovno upisane prethodne školske godine najmanje 5,00.

 **Prijavitelj iz stavka 2. prethodnog članka mora ispunjavati dodatne uvjete:**

 - da je državljanin Republike Hrvatske,

 - da ima prebivalište na području općine Donji Andrijevci najmanje 6 mjeseci prije raspisivanja natječaja za potpore,

 - da ima ukupan prosjek ocjena redovno upisane prethodne školske godine najmanje 4,60.

 **Prijavitelj iz stavka 3. prethodnog članka mora ispunjavati dodatne uvjete:**

 - da je državljanin Republike Hrvatske,

 - da ima prebivalište na području općine Donji Andrijevci najmanje 6 mjeseci prije raspisivanja natječaja za potpore

 Prijavitelj iz članka 2. stavka 3. mora uz zahtjev dostaviti sljedeće isprave:

 - da ima prebivalište na području općine Donji Andrijevci najmanje 6 mjeseci prije raspisivanja natječaja za potpore,

 - da nije ponavljala ni jednu godinu tog studija (smatrat će se da je student ponavljao godinu studija ukoliko tijekom određene akademske godine studijskog programa nije upisao najmanje 42 ECTS boda), te ako nije parcijalno upisivao jednu godinu tog studija (student je upisao najmanje 42 ECTS boda od 50 ECTS bodova),

 - da ima ukupni prosjek ocjena redovno upisane prethodne akademske godine najmanje 4,20,

 - da je u prethodnoj akademskoj godini položio sve upisane kolegije ili ostvario najmanje 60 ECTS bodova,

 - da je kao redovan student upisan na sveučilišni ili stručni studij u Republici Hrvatskoj.

 **Prijavitelj iz stavka 4. prethodnog članka mora ispunjavati dodatne uvjete:**

 **-** da je upisana u odgovarajući registar udruga,

 - da ima sjedište na području općine Donji Andrijevci i provodi aktivnosti na području općine Donji Andrijevci,

 - da je uredno ispunila obveze iz svih prethodno sklopljenih ugovora o financiranju iz proračuna Općine i drugih javnih izvora.

 **III. POSTUPAK I ISPRAVE POTREBNE ZA OSTVARIVANJE PRAVA**

**Članak 4.**

 Postupak za ostvarivanje prava pokreće se pisanim zahtjevom, koji se podnosi na urudžbeni zapisnik Općine Donji Andrijevci u roku navedenom u natječaju.

 Učenici moraju dostaviti sljedeće isprave:

 - osobnu iskaznicu na uvid,

 - potvrdu o prebivalištu izdanu od strane nadležne policijske postaje,

 - potvrdu o upisu u tekuću školsku godinu,

 - svjedodžbu ili prijepis ocjena prethodne školske godine nadležne obrazovne institucije,

 - dokaz/potvrdu o sudjelovanju na natjecanjima, izvanškolskim i izvannastavnim aktivnostima, te školskim projektima.

 Studenti moraju dostaviti sljedeće isprave:

 - presliku važeće osobne iskaznice,

 - potvrdu o prebivalištu izdanu od strane nadležne policijske postaje,

 - prijepis ocjena s izračunatim prosjekom ocjena akademske godine za koju se potpora dodjeljuje, uz konstataciju da je u akademskoj godini položio sve upisane kolegije ili ostvario najmanje 60 ECTS bodova, izdan od nadležne obrazovne institucije,

 - potvrdu nadležne obrazovne institucije da student nije ponavljao ili parcijalno upisivao niti jednu godinu tog studija.

 Udruge moraju dostaviti sljedeće isprave:

 - ispis iz registra udruga ne stariji od 30 dana,

 - izjavu da su uredno ispunjene obveze iz svih prethodno sklopljenih ugovora o financiranju iz proračuna Općine Donji Andrijevci i drugih javnih izvora,

 - popis provedenih aktivnosti ili programa udruge, kratki opis, vrijeme provedbe te broj osoba koje su sudjelovale u provedenim aktivnostima ili programima.

**Članak 5.**

Postupak za ocjenu ispunjavanja uvjeta i odabir kandidata za potporu provodi Povjerenstvo koje imenuje općinski načelnik Općine Donji Andrijevci.

 O radu Povjerenstva sastavlja se zapisnik kojeg potpisuje predsjednik Povjerenstva.

**Članak 6.**

 Postupak započinje javnim natječajem kojeg raspisuje općinski načelnik Općine Donji Andrijevci.

 Postupak ocjenjivanja zahtjeva se provodi na način da Povjerenstvo najprije utvrdi jesu li zahtjevi i dokumentacija potpuni, ispunjavaju li se svi uvjeti iz ovog Pravilnika, te jesu li podneseni pravovremeno.

 Nepotpuni i nepravovremeno podneseni zahtjevi bit će odbijeni odlukom.

 Sudjelovanje na natjecanjima, izvanškolskim i izvannastavnim aktivnostima, te školskim projektima dodatno će se bodovati. Svaki dostavljeni dokaz/potvrda o navedenom sudjelovanju bodovat će se jednim (1) bodom.

 Svaka provedena aktivnost udruge bodovat će se jednim (1) bodom.

**Članak 7.**

Kandidati koji su predali zahtjeve imaju pravo na žalbu općinskom načelniku Općine Donji Andrijevci koja se podnosi u roku od 48 sati od dostavljene odluke Povjerenstva.

 Općinski načelnik donosi odluku o prigovoru.

 Odluka općinskog načelnika je konačna i stupa na snagu danom objave na Internet stranicama Općine Donji Andrijevci.

**IV. ODREĐIVANJE UKUPNOG BROJA I VISINE IZNOSA POTPORA**

**Članak 8.**

Sredstva za isplatu potpora osigurana su u Proračunu Općine Donji Andrijevci za 2020. godinu.

 Potpore se dodjeljuju po kategorijama kako slijedi:

 - jedna potpora za najboljeg učenika osnovne škole u iznosu od 2.000,00 kuna,

 - jedna potpora za najboljeg učenika srednje škole u iznosu od 2.000,00 kuna,

 - jedna potpora za najboljeg studenta u iznosu od 2.000,00 kuna,

 - jedna potpora za udrugu od posebnog značaja za opće dobrou iznosuod 2.000,00 kuna.

**V. PRIJELAZNE I ZAVRŠNE ODREDBE**

**Članak 9.**

Ovaj Pravilnik stupa na snagu danom donošenja, a objavit će se u ''Službenom vjesniku Brodsko-posavske županije''.

**OPĆINSKI NAČELNIK OPĆINE DONJI ANDRIJEVCI**

 **OPĆINSKI NAČELNIK**

 **Tomislav Marijanović**

KLASA: 023-01/20-01/24

URBROJ: 2178/04-03-20-1

Donji Andrijevci, 30.6.2020. godine